open-index/open-wikipedia-markdown huggingface dataset:
Ruby Payne-Scott

**Ruby Payne-Scott**, nada en Grafton (Nova Gales do Sur) o 28 de maio de 1912 e finada en Mortdale o 25 de maio de 1981, foi unha astrofísica australiana, fundadora das ramas da radioastronomía e da radiofísica.

## Traxectoria 
Payne- Scott, filla de Cyril  Payne- Scott e Amy  Neale, mudouse a  Sídney para vivir coa súa tía e asistiu á Escola Primaria Pública  Penrith de 1921  to 1924. Completou a súa escola secundaria na  Sydney  Girls  High School.​ O seu diploma escolar contén notas destacadas en matemática e botánica.

Obtivo dúas bolsas para cursar estudos na Universidade de  Sídney, onde estudou física, química, matemática e botánica. Obtivo un grao en física en 1933,  e un  máster en física en 1936,e un Diploma  de educación en 1938.

### Carreira 
En 1936 dirixiu investigacións xunto a William  H.  Love no Laboratorio de Investigación do Cancro na Universidade de  Sídney. Probaron que o magnetismo terrestre ten escasa ou nula incidencia nos procesos vitais dos seres vivos a partir de someter a embrións de pito a campos magnéticos 5.000 veces máis potentes. Tempo atrás existía unha estendida crenza de que os campos magnéticos terrestres tiñan importantes efectos sobre os seres humanos, e moitas persoas só durmían coa súa cabeza apuntando ao norte e o corpo paralelo ao meridiano magnético.

A súa carreira alcanzou a súa cúspide mentres traballaba para o  Commonwealth  Scientific  and Industrial  Research  Organisation (naquela época chamado  CSIR, agora coñecido como  CSIRO), do goberno de Australia, en Dover  Heights,  Hornsby e especialmente en  Potts  Hill ( Sídney). 

Algunhas das súas contribucións fundamentais á radioastronomía solar foron o descubrimento das explosións Tipo I e Tipo III, participando nas de Tipo II e IV. Tamén na determinación da posición e tamaño angular dunha explosión solar por medio dun interferómetro. As súas observacións confirmaron que as intensas emisións de radio *explosivas* se xeraban nas manchas solares.

Por outra banda, deseñou e construíu un novo interferómetro *lóbulo* que podería deseñar un mapa da forza e polarización das emisións de radio solar unha vez por segundo, e rexistraría automaticamente nunha cámara dunha película ao se chegar a unha certa intensidade nas emisións.

Desenvolveu a tecnoloxía do radar e traballou na detección de avións na segunda guerra mundial, así coma noutros campos da física.

A lei dicía que as mulleres casadas non podían ter un posto permanente no servizo público, malia isto, ela seguiu traballando tras o seu casamento. Cando se soubo, perdeu o seu posto e, finalmente, renunciou cando quedou embarazada do seu fillo. Ruby foi unha firme defensora dos dereitos das mulleres.

A pesar de todo, non foi galardoada polas súas contribucións ás ciencias.

## Notas 
## Véxase tamén 
### Bibliografía 
* Tsjeng, Zing (2020). *Mujeres olvidadas : las científicas*. Madrid. ISBN 978-84-415-4214-3,

### Ligazóns externas 
* Ruby Violet Payne-Scott, la radioastrónoma pionera no blog Mujeres con Ciencia
Gregorio Hernández Matías

**Gregorio Hernández Matías**, coñecido como **Gregorio H. Matías**, nado en Belorado, foi un avogado, político, xornalista e escritor español.

## Traxectoria 
Procurador dos tribunais. Instalado en Salamanca, colaborou en * El Fomento de Salamanca* e *El Charro*, foi redactor de *El Castellano* e dirixiu a revista *Salamanca Satírica*; foi concelleiro republicano e logo alcalde da cidade (1905). Despois marchou a Béjar, onde estreou a revista *Películas bejaranas* en 1910, e dirixiu *El Noticiero* (1912-1914).  Foi redactor de *Diario de Burgos*. Trasladouse a Tui en xullo de 1929 por mor da enfermidade da súa muller, e alí exerceu como procurador. Colaborou en *Faro de Vigo* e dirixiu o semanario *Hoy* de Tui en 1935. No franquismo publicou algúns poemas e colaboracións en *Martín Codax*, *El Adelanto* de Salamanca, *Hoja Oficial del Lunes* e *El Pueblo Gallego.*

## Vida persoal 
Casou con Enriqueta Antón Martín, que finou en Tui en 1931. O seu irmán Antonio Hernández Matías foi reitor do Seminario e director do Museo Diocesano e Catedralicio de Tui.
## Notas
Natalie Cole

**Natalie Maria Cole**, nada nos Ánxeles o 6 de febreiro de 1950 e finada na mesma cidade o 31 de decembro de 2015, foi unha cantante, letrista e actriz estadounidense. Cole era filla do cantante e pianista de jazz Nat King Cole e alcanzou o éxito a mediados da década de 1970 como cantante de rhythm and blues con cancións como "This Will Be", "Inseparable" (1975) e "Our Love" (1977). Volveu como cantante pop co álbum de 1977 *Everlasting* e a súa versión da canción de Bruce Springsteen "Pink Cadillac". Na década de 1990 cantou cancións do seu pai, o que resultou no grande éxito *Unforgettable... with Love*, que vendeu sete millóns de copias e gañou sete premios Grammy. Durante a súa carreira vendeu máis de trinta millóns de discos en todo o mundo.

## Discografía 
### Álbums de estudio 
* 1975: *Inseparable*
* 1976: *Natalie*
* 1977: *Unpredictable*
* 1977: *Thankful*
* 1979: *I Love You So*
* 1980: ''Don't Look Back*
* 1981: *Happy Love*
* 1983: *I'm Ready*
* 1985: *Dangerous*
* 1987: *Everlasting*
* 1989: *Good to Be Back*
* 1991: *Unforgettable... with Love*
* 1993: *Take a Look*
* 1994: *Holly & Ivy*
* 1996: *Stardust*
* 1998: *Christmas with You* 
* 1999: *Snowfall on the Sahara*
* 1999: *The Magic of Christmas* (coa London Symphony Orchestra)
* 2002: *Ask a Woman Who Knows*
* 2006: *Leavin'*
* 2008: *Still Unforgettable*
* 2008: *Caroling, Caroling: Christmas with Natalie Cole*
* 2013: *Natalie Cole en Español*

### Álbums en directo 
* 1996: *A Celebration of Christmas (con José Carreras e Plácido Domingo)*
* 2010: *The Most Wonderful Time of the Year'' (álbum do Tabernacle Choir at Temple Square)

## Notas 
## Véxase tamén 
### Ligazóns externas 
* Natalie Cole biography and updates at Soul Tracks
* Natalie Cole entrevistada por Pete Lewis, 'Blues & Soul' setembro de 2008 
* Talk with Audrey interview with Natalie Cole 2012. Talking about her life, her music and her legacy.
Alloteuthis

***Alloteuthis*** é un xénero de molusco cefalópodo da subclase dos coleoideos, 
superorde dos decapodiformes, orde dos téutidos, suborde dos miopsinos e familia dos lolixínidos (luras).

Até hai poucos anos foi considerado como un subxénero de *Loligo*.

## Taxonomía 
### Descrición 
O xénero foi descrito en 1920 polo zoólogo alemán Gerhard Wülker, e o segundo do grego antigo τευθίς *teuthís*, "pequena lura", empregado paa formar os nomes dalgúns cefalópodos. Literalmente: "as outras pequenas luras".

### Sinónimos 
Ademais de polo nome actualmente válido, o xénero oneceuse tamén polos sinónimos:

## Notas 
## Véxase tamén 
### Bibliografía 
* Gofas, S.; Le Renard, J.; Bouchet, P. (2001): "Mollusca". En: Costello, M. J. *et al*. eds. *European Register of Marine Species: a check-list of the marine species in Europe and a bibliography of guides to their identification*. París: Museo Nacional de Historia Natural de Francia. Patrimoines Naturels **50**: 180-213.
* Jereb, P.; Vecchione, M. & Roper, C. F. E. (2010): "Family Loliginidae". En P. Jereb & C. F. E. Roper, eds. *Cephalopods of the world. An annotated and illustrated catalogue of species known to date. Volume 2. Myopsid and Oegopsid Squids*. FAO Species Catalogue for Fishery Purposes. Nº 4, Vol. 2. Roma: FAO.

### Outros artigos 
* Cefalópodos
* Téutidos
* Lolixínidos
Hugo II do Maine

**Hugo II do Maine**, nado c. 920-925 e finado en 992, foi conde do Maine no século X. Era fillo de Hugo I do Maine e probabelmente dunha filla de Goslino II do Maine.

## Traxectoria 
Foi conde do Maine cando morreu o pai, entre 939 e 955, e foi, como o seu pai, un dos primeiros vasalos do seu tío Hugo o Grande. Este último morreu en 956, deixando un fillo novo, o futuro Hugo I de Francia, e Hugo II aproveitou para se independizar desta soberanía, como Folque II o Bo, conde de Anjou e Teobaldo I de Blois, conde de Blois.

Despois, aliouse co fillo de Teobaldo, Eudes I, nunha coalición contra o rei capeto. Sixefredo, bispo de Le Mans, fiel a Hugo Capeto, tivo que fuxir da cidade e refuxiarse co conde de Vendôme, Bucardo I, ao que lle deu os dominios que acabaron formando o Bas-Vendômois.

Non se sabe quen foi a súa muller. O nome do seu terceiro fillo indica unha relación probábel desta muller coa casa de Vermandois. Tiveron tres fillos:

* Hugo III do Maine (m. 1014), conde do Maine. 
* Folque do Maine (m. 992). 
* Herberto do Maine (m. 1 de abril de 1046), titor e rexedor do seu sobriño segundo Hugo IV do Maine, logo deposto e relegado a un mosteiro.

Tamén tiña varias fillas, incluíndo quizais Melisenda do Maine, muller de Xudicael de Nantes, conde de Nantes.

## Notas
Los Punsetes

**Los Punsetes** é un grupo de música de indie pop xurdido en Madrid en 2004. Os seus compoñentes son Ariadna Paniagua (voz), Jorge García (guitarra), Chema González (batería), Manuel Sánchez (coñecido como Anntona) (guitarra), e Luis (baixo), todos nados en 1978, agás Luis, que é de 1989.

O nome da formación provén do expolítico, presentador de televisión, divulgador científico e escritor Eduard Punset.

## Discografía 
* 2008: *LP1 + Maquetas y rarezas* (2004​-​2009) (Gramaciones Grabofónicas, Everlasting)
* 2010: *LP2* (Everlasting)
* 2012: *Una montaña es una montaña* (Everlasting)
* 2014: *LPIV*
* 2017: *¡Viva!*
* 2019: *Aniquilación*

## Notas
Eurostar 1000

O bus **Eurostar 1000** é un tipo de bus para satélites fabricado en Francia por Matra Marconi.

## Características 
O bus Eurostar 1000 é a primeira xeración de buses fabricados por Matra Marconi. Está pensado para satélites na órbita xeoestacionaria, principalmente para satélites de comunicacións. Usouse exclusivamente nos catro satélites da serie Inmarsat 2, adicados a proporcionar comunicacións civís, cunha masa duns 1300&nbsp;kg cada un.

## Notas 
## Véxase tamén 
### Outros artigos 
*Eurostar 2000
*Eurostar 3000
Eurostar 2000

O bus **Eurostar 2000**, así como a súa versión superior, **Eurostar 2000+**, son un tipo de bus para satélites fabricado por Matra Marconi e Astrium.

## Características 
O bus Eurostar 2000 é a segunda xeración de buses fabricados por Matra Marconi en conxunto con Astrium. Ao igual que Eurostar 1000, está pensado para satélites na órbita xeoestacionaria, especialmente satélites de comunicacións. O bus fabrícase en Tolosa, Francia.

## Especificacións 
### Eurostar 2000 
*Masa en seco: entre 1200 e 1900&nbsp;kg.
*Masa no lanzamento: entre 1600 e 2300&nbsp;kg.
*Carga útil: 400&nbsp;kg.
*Potencia: entre 2 e 4 kW.
*Estabilización nos tres eixos.
*Propulsión química bipropelente.
*Deseñado para unha vida de 12 anos.

### Eurostar 2000+ 
*Masa en seco: entre 1750 e 2850&nbsp;kg.
*Masa no lanzamento: entre 2300 e 3400&nbsp;kg.
*Carga útil: 550&nbsp;kg.
*Potencia: entre 4 e 7&nbsp;kW.
*Estabilización nos tres eixos.
*Propulsión química bipropelente xunto con propulsión por plasma e iónica.
*Deseñado para unha vida de 12 anos.

## Satélites co bus Eurostar 2000 
*Hispasat 1A
*Hispasat 1B
*Nilesat 101
*Nilesat 102
*Orion 1 (Telstar 10)
*Télécom 2A
*Télécom 2B
*Télécom 2C
*Télécom 2D

## Satélites co bus Eurostar 2000+ 
*AfriStar
*Arabsat 4AR (Badr 6)
*Arabsat 4B (Badr 4)
*AsiaStar
*Astra 2B
*Eutelsat W1
*HellasSat 2
*Hotbird 2
*Hotbird 3
*Hotbird 4
*Hotbird 5
*ST 1

## Notas 
## Véxase tamén 
### Outros artigos 
*Eurostar 1000
*Eurostar 3000
Emperador amarelo

O **Emperador Amarelo**, tamén coñecido polo seu nome chinés **Huangdi** (), é unha deidade (*Shen*) na relixión chinesa, un dos lendarios soberanos chineses e heroe cultural, está incluído entre os mitohistóricos tres Augustos e os cinco Emperadores e as cosmolóxicas Cinco Formas da Deidade máis Alta (). Calculado por primeira vez por misioneros xesuítas sobre a base de crónicas chinesas e posteriormente aceptado polos promotores dun calendario universal do século XX que parte do emperador amarelo, as datas do reinado tradicional de Huangdi son 2697-2597 ou 2698-2598 D.C.

O culto de Huangdi fíxose prominente a finais dos reinos combatentes e principios da dinastía Han, cando apareceu como o creador do estado centralizado, como gobernante cósmico e como mecenas das artes esotéricas. Atribúenselle un gran número de textos, como o *Huangdi Neijing*, un clásico médico e o *Huangdi Sijing*, un grupo de tratados políticos.

Acreditado con numerosas invencións e innovacións, desde o calendario chinés ata un antepasado do fútbol, o Emperador amarelo é considerado como o iniciador da cultura chinesa, e diseo que é o antepasado de todos os chineses.

## Nomes 
[miniatura| Templo de Huangdi en [Xinzheng, Zhengzhou, Henan]]

## Notas
;Referencias

## Véxase tamén
Dinomys branickii

***Dinomys branickii*** é unha especie de roedor histricomorfo da familia Dinomyidae, orixinaria de Suramérica. O seu aspecto lembra ó de *Cuniculus paca*, aínda que máis robusto, coa cabeza máis grande e un rabo máis longo. É o único membro vivo da familia Dinomyidae.

## Características 
Rolda entre os 10 e os 18 kg, e mide 73 a 90&nbsp;cm de lonxitude, sen a cola, a cal mide entre 15 e 20 cm. O pelo é de cor castaña escura a negra e canosa, con dúas bandas de manchas brancas que cruzan as costas lonxitudinalmente. As patas son anchas e en cada unha teñen catro dedos con unllas longas e fortes. As orellas son curtas e redondeadas; o beizo superior presenta unha incisión e as vibrisas son longas.

## Distribución 
Atópase en bosques tropicais de América do Sur nos países de Colombia, o Perú, Ecuador, Bolivia, o oeste do Brasil e nos contrafortes dos Andes de Venezuela. Tamén se atopa en vales boscosos e ladeiras de montañas a altitudes de 250 - 3200 msnm.

## Notas 
## Véxase tamén 
### Bibliografía 
* Boitani, Luigi E Stefania Bartoli (1982) *Guía de Mamíferos*: 211. Barcelona: Editorial Grijalbo, 1985. ISBN 84-253-1659-6 
* Convenio Andrés Bello Dinomys branickii
Linguas mixes

As **linguas mixes** son unha das dúas pólas das linguas mixe-zoque que se falan no sur de México. As linguas desta póla fálanse principalmente en Oaxaca, onde se chaman xenericamente mixe, e tamén en Veracruz onde se chaman popoluca. O termo popoluca é un pouco confuso porque hai unha lingua na póla zoque que tamén se chama popoluca. Antigamente, en Chiapas tamén se falaba a lingua tapachulteca que era outra lingua independente da póla mixe.

## Clasificación 
[miniatura|Vídeo en mixe producido pola [Universidade Autónoma Benito Juárez de Oaxaca|UABJO]]
As linguas mixes teñen un tempo de diversificación estimado duns 13 séculos. A póla mixe está formada propiamente polas seguintes variedades:
* Variantes de mixe de Oaxaca
** Lingua mixe de Coatlán (mco )
** Lingua mixe do Istmo (mir )
** Lingua mixe de Totontepec (mto )
** Lingua mixe de Tlahuitoltepec (mxp )
** Lingua mixe de Juquila (mxq )
** Lingua mixe de Mazatlán (mzl )
** Lingua mixe nortecentral (neq )
** Lingua mixe de Quetzaltepec (pxm )
* Variantes de popoluca de Veracruz
** Lingua popoluca de Oluta (plo )
** Lingua popoluca de Sayula (pos )
* Variante de Chiapas
**Lingya tapachulteca

## Notas 
## Véxase tamén 
### Bibliografía 
*Dieterman, Julia Irene, 1995, Participant reference in Isthmus Mixe Narrative Discourse, MA. Thesis in linguistics presented to the Faculty of the Graduate school of the University of Texas at Arlington.
*Hoogshagen, Searle & Hilda Halloran Hoogshagen, 1993, Diccionario Mixe de Coatlán, Serie de Vocabularios Indigénas "Mariano Silva y Aceves" Num. 32. SIL, México, D.F.
*Schoenhals, Alvin & Louise Schoenhals, 1965, Vocabulario Mixe de Totontepec, Serie de Vocabularios Indigénas "Mariano Silva y Aceves" Num. 14. SIL, México, D.F.
* Wichmann, Søren, 1995, The Relationship Among the Mixe-Zoquean Languages of Mexico. University of Utah Press. Salt Lake City. .
Lingua mixe de Totontepec

O **mixe de Totontepec**, tamén chamado **mixe alto do norte** (segundo Wichmann, 1995), é unha lingua mixe falada no sur de México, na cidade de Totontepec Villa de Morelos, no estado de Oaxaca. Segundo datos de 2000 tiña 5&nbsp;500 falantes.

## Notas 
## Véxase tamén 
### Bibliografía 
* Schoenhals, Alvin & Louise Schoenhals, 1965, Vocabulario Mixe de Totontepec, Serie de Vocabularios Indigénas "Mariano Silva y Aceves" Núm.. 14. SIL, México, D.F. Available online
* Wichman, Søren, 1995, *The Relationship among the Mixe–Zoquean Languages of Mexico*. Salt Lake City: University of Utah Press.
Chris Davis

**Christopher Lyn Davis** nado o 17 de marzo de 1986 en Longview, Texas, é un xogador profesional de béisbol estadounidense. Xoga na posición de primeira base para os Baltimore Orioles da Major League Baseball (MLB).

## Véxase tamén 
### Ligazóns externas
Fastos Capitolinos

miniatura|Fastos Capitolinos, nos Museos Capitolinos
Os **Fastos Capitolinos** (en latín: *Fasti Capitolini*) ou **Fastos Capitolinos** **Consulares e Triunfais** (en latín: *Fasti Capitolini Consulares et Triumphales*) son un conxunto de inscricións no Arco de Augusto no Foro Romano, que lista tódolos cónsules romanos entre o 483 a.C. e o 19 e tódolos xenerais que recibiron un triunfo entre o 753 a.C. e o 19. Son unha fonte fundamental para recrea-la cronoloxía da época republicana.

## Características. 
Consisten nunhas pranchas de mármore que se expuñan non Foro onde estaban á vista de todo o mundo. Os primeiros fragmentos atopáronse en 1546 e, xunto a outros fragmentos que se ían retirando, progresivamente, do Foro porque se ían reutilizando as estruturas antigas para construír a basílica de san Pedro, foron gardándonse no Palacio dos Conservadores, onde permanecen facendo parte das coleccións de antigüidades romanas dos Museos Capitolinos, en Roma.

## Notas 
## Véxase tamén 
### Bibliografía 
* 
* 

### Outros artigos 
*Fastos.
### Ligazóns externas 
* Lista dos cónsules, de -483 a -201.
* Lista dos cónsules, de -200 a 13.
* Lista dos triunfos, de -752/1 a 19.
Teano de Crotone

**Theano de Crotone** (en ), fl. no século VI a.C., é o nome dado a unha (quizais dúas) filósofa pitagórica. Foi denominada alumna, filla ou esposa de Pitágoras, aínda que outros a consideraron esposa de Brontinus. O seu lugar de nacemento e a identidade do seu pai tamén son incertos, levando a algúns autores a suxerir que hai máis dunha persoa da que os seus datos se fusionaron, e refírense a Theano I e Theano II. Algúns fragmentos e cartas sobreviventes que se lle atribúen son de autoría incerta.

## Traxectoria 
Pouco se saba sobre a vida de Teano, e as fontes antigas son confusas. Segundo unha tradición, chegou de Creta e era filla de Pythonax, pero outros din que procedía de Crotone e era filla de Brontinus. Moitos dixeron que era a esposa de Pitágoras, Iámblico, nun intento de resolver a confusión, refire a *Deino* como a esposa de Brontinus.

Os fillos que adoitan adscribirse a Pitágoras e Teano inclúen tres fillas, Damo, Myia e Arignote, e un fillo, Telauges.

## Escritos 
Os escritos atribuídos a Teano foron *Apotegmas pitagóricos*, *Consello feminino*, *Sobre a virtude*, *Sobre a piedade*, *Sobre Pitágoras*, *Comentarios filosóficos* e *Cartas*. Ningún deste escritos sobreviviu agás algúsn fragmentos e cartas de autoría incerta. Fixéronse intentos para asignar estes fragmentos á orixinal Teano (**Teano I**) e a unha Teano posterior (**Teano II**), mais é probable que todos sexan pseudónimos ficticios de escritores posteriores, que intentaron aplicar a filosofía pitagórica á vida das mulleres. que o tratado *Sobre a virtude* contén a doutrina da proporción áurea.

Segundo Thesleff, Stobaeus e Heeren, Teano escribiu en *Sobre a piedade*:

## Notas 
## Véxase tamén 
### Bibliografía 
* Kai Brodersen, Christoph M. Wieland, (2010), *Theano: Briefe einer antiken Philosophin*. Greek/German. Reclams Universal-Bibliothek 18787, Stuttgart. 
### Ligazóns externas 
*"Theano", Biographies of Women Mathematicians, Agnes Scott College
Gerhard Wülker

**Gerhard Konrad Wülker**, nado o 5 de novembro de 1885 en Leipzig, e finado en 1930, foi un zoólogo alemán especializado en malacoloxía e no estudo dos nematodos.

## Traxectoria 
Gerhard Wülker era fillo do profesor de inglés da Universidade de Leipzig Richard Wülker e da súa muller Gertrude Lagne, filla do filólogo Ludwig Lange.

G. Wülker estudou o bacharelato en Leipzig, obtendo o seu título en 1904. Despois estudou ciencias naturais nas Universidades de Leipzig, Heidelberg e Kiel.

Wülker publicou desde 1910 a 1920 traballos sobre os cefalópodos. No deste último ano descibiu no novo xénero *Alloteuthis*.  Máis tarde publicou outros sobre os insectos e os nematodos.

## Publicacións 
### Artigos 
* 1910 — "Über Japanische Cephalopoden. Beiträge zur Kenntnis der Systematik und Anatomie der Dibranchiaten". *Abhandlungen der mathematisch-physikalischen Klasse der Koeniglich Bayerischen Akademie der Wissenschaften*, **3** (Suppl. 1): 1-77. 
* 1913 — "Cephalopoden der Aru- und Kei-Inseln. Anhang: Revision der Gattung Sepioteuthis". *Abhandlungen der Senckenbergischen Naturforschenden Gesellschaft*, **34**: 451-488. 
* 1920 — "Über Cephalopoden des Roten Meeres". *Senckenbergiana*, **2** (1): 48-58.
* 1923 — "Über Fortpflanzung und Entwicklung von Allantonema und verwandten Nematoden". *Ergebn. Fortschr. d. Zool*. **5**: 389-507.
* 1928 — "Zur Kenntnis der Stachelbeerblattwespen". *Z. angew. Entomol*. **13**: 419-450.
* 1929 — "Der Wirtswechsel der parasitischen Nematoden von Meeresfischen". *Verh. Dtsch. Zool. Ges*. **33**: 147-157.
* 1929 — "Die Entstehung der Parasitismus bei den Nematoden". *Arch. Schiffs- und Tropenhygiene* **33** 188-200.
* 1930 — "Über Nematoden aus Nordseetieren". *Zool. Anz*. **87**: 293-302 e **88**: 1-16.

### Libros 
* 1924 — *Nematodes. Fadenwürmer. Biologie der Tiere Deutschlands*. 8 vol. Berlin: Verlag Gebrüder Borntr. 
* 1929 — *Leitfaden zur Untersuchung der tierischen Parasiten des Menschen und der Haustiere: Zugl. Neuaufl. d. gleichnamigen Leitfadens v. Braun u. Lühe / Eduard Reichenow*. Leipzig: Kabitzsch.

## Epónimo 
Na súa homenaxe, unha especie de cefalópodo do xénero *Grimpoteuthis* foi bautizada como *Grimpoteuthis wuelkeri*.

## Abreviatiura 
A abreviatura **Wülker** emprégase para recoñecer a  como autoridade na descrición e taxonomía en zooloxía.

## Notas
Crioulo das Seychelles

O **crioulo das Seychelles** é unha lingua crioula baseada no francés que se fala nas Seychelles. É lingua oficial do país xunto co inglés e o francés (en contraste co crioulo de Mauricio e co crioulo de Réunion, que non son oficiais nos seus territorios). Segundo datos de 1998 tiña 73&nbsp;000 falantes.

## Descrición 
Após acadar a independencia en 1976, o goberno das Seychelles quixo darlle pulo á lingua. Para iso creou o *Lenstiti Kreol*, que fixou a ortografía e a gramática.

En moitas das palabras do crioulo das Seychelles derivadas do francés, o artigo determinado (*le*, *la* e *les*) pasou a formar parte da propia palabra; por exemplo, 'futuro' é *lavenir* (en francés ''l'avenir''). O determinante posesivo é o mesmo que o pronome persoal, polo que 'o noso futuro' é *nou lavenir*. Algo semellante acontece no plural, *les Îles Éloignées Seychelles* en francés ('as illas exteriores das Seychelles') pasan a ser *Zil Elwanyen Sesel* en crioulo. Nótese que o *z* en *Zil*, como en francés, *les Îles* pronúnciase  /le.**z**‿il/.

## Exemplo 
(Nosopai)

## Notas 
## Véxase tamén 
### Bibliografía 
* D'Offay, Danielle & Lionnet, Guy, *Diksyonner Kreol - Franse / Dictionnaire Créole Seychellois - Français*. Helmut Buske Verlag, Hamburg. 1982. .

### Ligazóns externas 
*Lenstiti Kreol Sesel
*Listaxa de vocabulario en crioulo das Seychelles na World Loanword Database
École supérieure des sciences commerciales d'Angers

A '''École supérieure des sciences commerciales d'Angers''' é unha escola de negocios con vocación internacional, con campus propios en Angers, Boulogne-Billancourt, Cholet, Lión, Bordeos, Aix-en-Provence, Budapest e Shanghai.

## Descrición 
Esta institución foi fundada en 1909. Imparte unha trintena de programas formativos -entre másters, MBA e formación para altos directivos- que contan coa tripla acreditación internacional de EQUIS, AACSB e AMBA.

A escola, cunha rede de 15.000 antigos alumnos, recibe anualmente ao redor de 5.000 estudantes.

## Notas 
## Véxase tamén 
### Ligazóns externas 
* Sitio oficial
Castets et Castillon

**Castets et Castillon** (en occitano **Castèths e Castilhon**) é un concello francés situado no departamento de Xironda na rexión de Nova Aquitania formado o 1 de xaneiro de 2017 pola unión das antigas entidades municipais de Castets-en-Dorthe (Castèths Andòrta) e Castillon-de-Castets (Castilhon de Castèths). Cunha superficie de 13,16&nbsp;km2 e unha poboación de 1452 habitantes a súa capital sitúase en Castets-en-Dorthe.

## Xeografía 
O concello localízase no sueste da Xironda no distrito de Langon (Lengon), a uns sete quilómetros da capital do distrito e a corenta de Bordeos, capital do departamento. A canle lateral do Garona atravesa o concello ao igual que a estrada departamental 224.

## Notas
Ronald Evans

**Ronald Ellwin Evans Jr.**, nado en St. Francis (Kansas) o 10 de novembro de 1933 e finado o 6 de abril de 1990 en Scottsdale (Arizona), foi un astronauta estadounidense que formou parte da misión Apollo 17. Pasou un total de 12,58 días no espazo.

## Traxectoria
Evans graduouse en enxeñería eléctrica pola Universidade de Kansas en 1956, e era máster en enxeñería aeronáutica pola Escola Naval de Posgraduados dos Estados Unidos en 1964.

Evans foi un dos 19 astronautas seleccionados pola NASA en 1966, cando esta llo notificou estaba de servizo no Pacífico, a bordo do portaaeronaves USS Ticonderoga. Evans formou parte das tripulacións de apoio das misións Apollo 7 e Apollo 11 e foi reserva do piloto do módulo de mando para o Apollo 14. Finalmento voou como piloto do módulo de mando na misión Apollo 17, que engalou o 6 de decembro de 1972 e rematou o 19 de decembro. Posteriormente foi piloto de reserva para a misión ASTP.

Evans retirouse da NASA en marzo de 1977 para traballar como executivo na industria do carbón. Faleceu o 7 de abril de 1990.

## Notas 
## Véxase tamén 
### Outros artigos 
*Apollo 7
*Apollo 14
*Apollo 17
*ASTP
Britter Baire

***Britter Baire*** (en ) é un filme bangladeshí de 2009 escrito e dirixido por Golam Rabbany Biplob. O filme foi escollido como candidato de Bangladesh para o Óscar ó mellor filme en lingua non inglesa na 82ª edición dos premios, mais finalmente non foi nomeado. O filme foi producido e distribuído baixo o selo Impress Telefilm.

## Notas 
## Véxase tamén 
### Outros artigos 
* Filmes de Bangladesh propostos ó Óscar ó mellor filme internacional
* Filmes propostos ó mellor filme internacional na 82ª edición dos Óscar

### Ligazóns externas 
*
Team Halfords

miniatura|Rob Hayles coas cores do equipo
**Team Halfords** foi un equipo ciclista profesional británico que competiu na tempada 2009 na categoría continental.

## Composición 
### Vitorias
Distrito de Lugano

O **distrito de Lugano** (antigamente en alemán *Landvogtei Lauis*) é un dos oito distritos do cantón do Tesino, ademais de ser o máis poboado do cantón, con máis de 140.000 habitantes.

## Xeografía 
Limita ao norte co distrito de Bellinzona, ao leste coa provincia de Como (IT-25), ao sur co distrito de Mendrisio, ao oeste coa provincia de Varese (IT-25), e ao noroeste co distrito de Locarno.

A capital do distrito é Lugano.

## Comunas 
### Modificacións 
* 114 de decembro de 1971: Reunión das comunas de *Brè-Aldesago* e *Castagnola* na cidade de Lugano.
* 226 de novembro de 1974: Fusión das comunas de Croglio-Castelrotto e Biogno-Beride na nova comuna de Croglio.
* 315 de outubro de 1956: Fusión das comunas de Colla, Insone, Scareglia, Signôra e Piandera na nova comuna de Valcolla.
* 46 de xuño de 2000: Fusión das comunas de Tesserete, Cagiallo, Sala Capriasca, Lopagno, Roveredo Capriasca e Vaglio na nova comuna de Capriasca.
* 58 de outubro de 2003: Reunión das comunas de Breganzona, Cureggia, Davesco-Soragno, Gandria, Pambio-Noranco, Pazzallo, Pregassona e Viganello na cidade de Lugano.
* 63 de novembro de 2003: Fusión das comunas de Agra, Gentilino e Montagnola na nova comuna de Collina d'Oro.
* 73 de novembro de 2003: Reunión das comunas de Bosco Luganese e Cimo coa comuna de Bioggio.
* 813 de marzo de 2005: Fusión das comunas de Arosio, Breno, Fescoggia, Mugena e Vezio na nova comuna de Alto Malcantone.
* 920 de abril de 2008: Reunión das comunas de Bidogno, Corticiasca e Lugaggia coa comuna de Capriasca.
* 1020 de abril de 2008: Reunión da comuna de Iseo coa comuna de Bioggio.
* 1120 de abril de 2008: Reunión das comunas de Barbengo, Carabbia e Villa Luganese coa cidade de Lugano.
* 1221 de novembro de 2010: Fusión das comunas de Bironico, Camignolo, Medeglia, Rivera e Sigirino → Monteceneri.

Ficheiro:Karte Gemeinden des Bezirks Lugano 2001.png|Comunas ata 2001
Ficheiro:Karte Gemeinden des Bezirks Lugano 2003.png|Comunas ata 2003
Ficheiro:Karte Gemeinden des Bezirks Lugano 2004.png|Comunas ata 2004
Ficheiro:Karte Gemeinden des Bezirks Lugano 2008.png|Comunas ata 2008
Ficheiro:Karte Gemeinden des Bezirks Lugano 2010.png|Comunas ata 2009

## Notas 
## Véxase tamén 
### Ligazóns externas
Reinhold Ewald

**Reinhold Ewald**, nado en Mönchengladbach, Alemaña, o 18 de decembro de 1956, é un astronauta alemán retirado que formou parte das misións Soiuz TM-24 Soiuz TM-25. Pasou un total de 19,69 días no espazo.

## Traxectoria
Ewald graduouse en Física pola Universidade de Colonia en 1977, e é máster en física experimental 1983. Doutorouse en Física en 1986 e ten un grao menor en fisioloxía humana.

Ewald traballou como investigador na Universidade de Colonia de 1983 a 1987. En 1987 pasou a formar parte do Centro Aeroespacial Alemán, participando en varios proxectos. En 1990 uniuse ao corpo nacional de astronautas de Alemaña, sendo substituto da misión Mir '92. Formou parte do equipo de apoio da misión Spacelab-D2, durante a STS-55, en 1993. Formou parte das misións Soiuz TM-25, na que viaxou á Estación Espacial Mir, e Soiuz TM-24, na que volveu da mesma. Uniuse ao corpo europeo de astronautas en febreiro de 1999. Finalmente retirouse da ESA en setembro de 2018.

## Notas 
## Véxase tamén 
### Outros artigos 
*Soiuz TM-24
*Soiuz TM-25
Francisco Rodrigues Lobo

**Francisco Rodrigues Lobo** (Leiría, entre xullo e decembro de 1580 — Lisboa, 4 de novembro de 1622) foi un poeta portugués. Foi un Autor rexionalista como poucos, presentaba o cognome de "cantante do Lis", e foi considerado o iniciador do Barroco na literatura portuguesa.

Naceu en Leiría no seo dunha familia de cristiáns-novos, cidade onde a presenza xudaica remonta a inicios do século XIII.

Estudou na Universidade de Coímbra, onde se formou en Canónino. Foi precisamente na cidade do Mondego onde iniciou a súa actividade literaria, compondo o *Romanceiro*, tiña pouco máis de 16 anos.

Afírmase que se trataba coa nobreza, entre os cales estaba Teodósio II, Duque de Bragança e Duarte de Bragança, señor de Vila do Conde, e que este último lle daba aloxamento. Descoñécese se tería exercido cargos públicos.

Na súa escrita enténdese unha correcta influencia da lírica de Luís de Camões, noprincipalmente nos temas do bucolismo e do desencanto.

Franscisco afogou no Río Texo durante unha viaxe entre Lisboa e Santarém e acabou morrendo en novembro de 1622.

## Obra 
miniatura|"O Pastor Peregrino" (Pedro Anxos Teixeira, 1957). Instalada no Xardín Luís de Camões en Leiría en 1959, é unha alusión ao poeta Leiriense Rodrigues Lobo.
Viviu durante a Dinastía Filipina, o que explica as numerosas obras escritas en lingua castelá, escribindo raramente en lingua portuguesa. Foi autor, entre outras, das obras:

* *Primavera* (1601), título xeral das tres novelas pastorís: P*rimavera*, *Pastor Pereyrino* e *Desenganado.*
* *O Pastor Peregrino* (1608).
* *Condestabre* (1609).
* *A Corte na Aldeia* (1619).

Desas, *Corte na Aldea* é considerada como o primeiro sinal literario do Barroco en Portugal e unha contribución importante no que se refire ao desenvolvemento do Barroco na Península Ibérica. A obra está dedicada ao descendente da Coroa Portuguesa, ou sexa D. Duarte, irmán do Duque de Bragança e marqués de Frechilha e de Malagam. Na dedicatória da obra, Rodrigues Lobo convida D. Duarte de Bragança a preservar e ter orgullo da "*língua e da nação Portuguesa*" que, no pasado, coñeceu momentos moi máis gloriosos. "Corte na Aldea" está composta por dezaseis diálogos didácticos que describen a vida cortesá da época, reflexionando a frustración da nobreza portuguesa pola desaparición da corte nacional, so a dominación filipina.

## Homenaxes 
O seu nome foi atribuído á Escola Secundaria de Francisco Rodrigues Lobo, e á Praza Rodrigues Lobo, en Leiría. É tamén nome de rúa en Lisboa, freguesía de Campolide.
## Notas 
## Véxase tamén
### Ligazóns externas 
* 1º Volume da obra "Côrte na aldea e noites de inverno ()

### Bibliografía 
* "Corte na Aldeia. Consideraçoes sobre Frei Heitor Pinto e Francisco Rodrigues Lobo" (2000). En 1*.er Encuentro Internacional de lusitanistas españoles*: . Vol 1, Páxs. 291-302.
Alloteuthis subulata

***Alloteuthis subulata*** é unha especie de molusco cefalópodo da subclase dos coleoideos, superorde dos decapodiformes, orde dos téutidos, suborde dos miopsinos e familia dos lolixínidos, unha das tres que integran o xénero *Alloteuthis*.

É unha especie moi semellante a outra do mesmo xénero, *Alloteuthis media*.

## Taxonomía 
### Descrición 
A especie foi descrita en 1798 polo zoólogo francés Jean-Baptiste Lamarck, De confirmarse isto, o nome *Alloteuthis media* aplicado por Carl Linnaeus no seu *Systema Naturæ* en 1758 tería prioridade sobre *Alloteuthis subulata* de Jean-Baptiste Lamarck, que data de 1798.

## Características 
É moi semellante, e co manto do mesmo tamaño (20&nbsp;cm) a *Alloteuthis media*, da que difire por ser o seu corpo algo máis estreito, e por ter os tentáculos máis curtos.

## Hábitat e distribución 
### Hábitat 
Tanto *Alloteuthis media* como a súa conxénere *A. subulata*, son demersais,

En Galicia é abundante.

## Ameazas 
A pesca non regulada é unha ameaza potencial para esta especie.

## Estado de conservación 
Os expertos da Unión Internacional para a Conservación da Natureza e dos Recursos Naturais (UICN) cualifica o status da especie como *CC* (sen datos) porque se require unha investigación taxonómica para delimitarla da súa conxénere *Alloteuthis subulata*. Dado que esta especie se explota en gran parte da súa área de distribución, requírese con urxencia este traballo.

## Notas 
## Véxase tamén 
### Blbliografía 
* Anderson, F. E. *et. al*. (2008): "Systematics of *Alloteuthis* (Cephalopoda: Loliginidae) based on molecular and morphometric data". *Journal of Experimental Marine Biology and Ecology* **364**: 99-109.
* Gofas, S.; Le Renard, J.; Bouchet, P. (2001): "Mollusca". En: Costello, M. J. *et al*. eds. *European Register of Marine Species: a check-list of the marine species in Europe and a bibliography of guides to their identification*. París: Museo Nacional de Historia Natural de Francia. Patrimoines Naturels **50**: 180-213.
* Jereb, P.; Vecchione, M. & Roper, C. F. E. (2010): "Family Loliginidae". En P. Jereb & C. F. E. Roper, eds. *Cephalopods of the world. An annotated and illustrated catalogue of species known to date. Volume 2. Myopsid and Oegopsid Squids*. FAO Species Catalogue for Fishery Purposes. Nº 4, Vol. 2. Roma: FAO.
* Lahuerta Mouriño, Fernando e Vázquez Álvarez, Francisco X. (2000): *Vocabulario multiligüe de organismos acuáticos*. Santiago de Compostela: Xunta de Galicia. ISBN 84-453-2913-8.
* Rolán, Emilio e Jorge Otero Schmitt (1996): *Guía dos moluscos de Galicia*. Vigo: Editorial Galaxia. ISNB 84-8288-072-1.

### Outros artigos 
* Cefalópodos
* Téutidos
* Lolixínidos
* *Alloteuthis*
* *Alloteuthis media*
Programa Explorer

O **Programa Explorer** é un programa da NASA pensado para proporcionar oportunidades de voo frecuentes a misións espaciais que utilicen unha aproximación e xestión innovadoras adicadas aos campos da heliofísica e a astrofísica. O programa está moi enfocado a misións cun forte compoñente educativo e divulgativo e está pensado tamén para dar unha resposta rápida a novas oportunidades científicas. Nestas misións tamén se valora a colaboración internacional e nalgúns casos serven como paso previo para o lanzamento de misións máis grandes e completas. Dentro do programa poden atoparse subdivisións en función do custo da misión.

O programa Explorer comezou co lanzamento do Explorer 1 en febreiro de 1958, o primeiro satélite artificial posto en órbita polos Estados Unidos e que se adicou a estudar a contorna do espazo terrestre, decubrindo o cinto de Van Allen. Dado o seu éxito seguiron outros satélites Explorer para estudar a ionosfera e magnetosfera terrestres.

## Clases de misións Explorer 
## Explorers 
As misións Explorer clásicas son misións cun custo que non excede os 200 millóns de dólares, incluíndo desenvolvemento, operación da misión e análise de datos, sen contar o vehículo de lanzamento.

Estas son as misións Explorer lanzadas ata o momento:

## Medium-Class Explorers (MIDEX) 
As misións da clase MIDEX non poden superar un custo de 180 millóns de dólares durante o desenvolvemento e operación da misión, de novo exceptuando o lanzador.

As misións MIDEX lanzadas ata o momento son:

## Small Explorers (SMEX) 
As misións SMEX non poden superar os 120 millóns de dólares, tamén excluíndo o lanzador. Lanzáronse as seguintes:

## University-Class Explorers (UNEX) 
A clase UNEX non pode superar os 15 millóns de dólares por misión, de novo excluíndo ao lanzador. Ata agora lanzáronse:

## Misións de oportunidade 
As misións de oportunidade forman parte de misións que non son propias da NASA e que, en total, non poden ter un custo de máis de 55 millóns de dólares. Adoitan tomar forma de colaboración en misións internacionais e non sempre se lles asigna un número Explorer. Ata agora tiveron lugar estas misións de oportunidade:

## Notas 
* 
* 
*
Bégard

**Bégard** (en ) é un concello bretón localizado no noroeste do departamento de Côtes-d'Armor. A súa superficie é de 36,41 km2 e a poboación de 4808 habitantes.

## Historia 
O concello naceu logo da Revolución como consecuencia da nacionalización de bens da abadía de Bégard.
A rexión estivo habitada no neolítico como testemuñan os numerosos monumentos megalíticos da zona. A primeiros do século XIX contaba con tres menhires, o de Paskiou, o de Sant-Norvez e mais o de Kergezhenneg, este último o único que aínda se conserva. En 1130 fundouse a abadía de Bégard, pertencente á orde do Císter e na Revolución as cinco parroquias de Bodlezan, Gwenezhan, Lanneven, Sant-Norvez e Trezelan convertéronse en concellos. En 1792 fusionáronse nunha soa parroquia e no ano seguinte converteuse nun único concello so o nome de Bégard. O 26 de outubro de 2004 o concello municipal subscribiu a campaña de promoción do bretón Ya d'ar brezhoneg. No inicio do curso 2019 un total de 165 alumnos recibían clases bilingües, o que supuña o 18,4% do alumnado do concello.

## Demografía 
## Notas
Distrito de Písek

O **distrito de Písek** é un do sete distritos que forman a rexión de Bohemia Meridional, República Checa, cunha poboación estimada a principio do ano 2018 de 71 067 habitantes. Atópase situado ao suroeste do país, ao sur de Praga, preto da fronteira con Alemaña e Austria. A súa capital é a cidade de Písek.

## Localidades (poboación no ano 2018) 
## Notas
Carolina Marín

**Carolina María Marín Martín**, nada en Huelva o 15 de xuño de 1993, é unha xogadora de bádminton española. Foi campioa olímpica, tres veces campioa do mundo, catro veces campioa de Europa e número un do mundo individual segundo a BWF, mantendo o posto durante un récord de 66 semanas.

Amplamente considrada unha das mellores deportistas femininas no circuíto do bádminton, ten a distinción de recibir algunha medalla en case todos os torneos da BWF, ademais de lograr ouros consecutivos nos Xogos Olímpicos, o campionato do mundo e o campionato de Europa. Gañou o mundial individual feminino tres veces, en 2014, 2015 e 2018, sendo a primeira muller en conseguilo. Tamén gañou de xeito consecutivo o título europeo en catro ocasións, 2014, 2016, 2017 e 2018. Gañou a medalla de ouro olímpica nos Xogos Olímpicos de Río de Xaneiro.

O 26 de marzo de 2026 anunciou a súa retirada das competicións.

## Notas 
## Véxase tamén 
### Ligazóns externas 
* Páxina oficial 
* Ficha na páxina da BWF 
* Palmarés en tournamentsoftware.com 
* Perfil en *Marca*, 16 de agosto de 2015
Crystal Swan

***Crystal Swan*** é un filme belaruso de 2018 dirixido por Darya Zhuk. O filme foi escollido como candidato para o Óscar ó mellor filme en lingua non inglesa na 91ª edición dos premios, mais finalmente non foi nomeado.

## Personaxes 
* Alina Nasibullina como Velya
* Ivan Mulin como Stepan

## Notas 
## Véxase tamén 
### Outros artigos 
* Filmes de Belarús propostos ó Óscar ó mellor filme internacional
* Filmes propostos ó mellor filme internacional na 91ª edición dos Óscar

### Ligazóns externas 
*
Gösta Peterson

**Gösta "Gus" Peterson**, nado en Estocolmo o 25 de abril de 1923 e finado en Nova York o 28 de xullo de 2017, foi un fotógrafo sueco de moda.

Os seus traballos fotográficos apareceron en varias publicacións e revistas incluíndo *The New York Times*, *Esquire* e ''Harper's Bazaar''.

## Notas
Moi Ivan, toi Abraham

***Moi Ivan, toi Abraham*** (en ) é un filme franco-belaruso de 1993 escrito e dirixido por Yolande Zauberman. Foi escollido como candidato de Belarús para o Óscar ó mellor filme internacional na 67ª edición dos premios, mais finalmente non foi nomeado.

## Personaxes 
* Roma Alexandrovitch como Abraham
* Aleksandr Yakovlev como Ivan
* Vladimir Mashkov como Aaron
* Mariya Lipkina como Rachel
* Hélène Lapiower como Reyzele
* Alexander Kalyagin como Mardoche
* Rolan Bykov como Nachman
* Zinovy Gerdt como Zalman
* Daniel Olbrychski como Stepan

## Véxase tamén 
### Outros artigos 
* Filmes de Belarús propostos ó Óscar ó mellor filme internacional
* Filmes propostos ó mellor filme internacional na 67ª edición dos Óscar

### Ligazóns externas 
*
Debut (filme)

***Debut*** (en ) é un filme belaruso de 2017 dirixido por Anastasiya Miroshnichenko. Foi escollido como candidato de Belarús para o Óscar ó mellor filme internacional na 92ª edición dos premios, mais finalmente non foi nomeado.

## Sinopse 
Once mulleres convictas nun cárcere belaruso participan nunha obra de teatro.

## Notas 
## Véxase tamén 
### Outros artigos 
* Filmes de Belarús propostos ó Óscar ó mellor filme internacional
* Filmes propostos ó mellor filme internacional na 92ª edición dos Óscar

### Ligazóns externas 
*
Terenciano Mauro

**Terenciano Mauro**, en latín *Terentianus Maurus*, foi un poeta romano que viviu a finais do século I e comezos do II, baixo Nerva e Traxano. Identifícase cun Terenciano que foi gobernador de Siene no Alto Exipto, encomiado por Marcial, e é considerado membro do grupo "novos poetas" (*poetae neoterici ou novelli*). 
## Traxectoria  
Era orixinario da provincia romana de África, segundo o seu alcume *Maurus*. 

Consérvase incompleto un tratado seu en verso titulado *De Litteris, Syllabis, Pedibus, Metris*, que trata sobre a prosodia e os diferentes tipos de metros, escrito con elegancia e sabedoría. É seu o adaxio, a miúdo citado erroneamente, que di: *Pro captu lectoris habet sua fata libelli* (*O destino dos escritos varía segundo a capacidade dos lectores*). Normalmente, con todo, só se menciona a segunda parte da frase, *Habent sua fata libelli*, que se traduce como "cada libro ten o seu destino". 

O texto desta obra foi impreso por primeira vez en 1497. A reedición foi feita en 1531 polo editor parisiense Simon de Colines. Esta edición de 1531 foi composta cun tipo de letra Antiqua chamada "Terentianus", ás veces atribuído erroneamente a Claude Garamond. 

Unha edición de Terenciano Mauro foi feita, en 1836, polo gran filólogo alemán Karl Lachmann, pioneiro da crítica textual moderna, que tomou o seu nome (*método de Lachmann*).

## Notas 
## Véxase tamén 
### Bibliografía 
* *Terentiani Mauri De litteris syllabis et metris liber* recensuit Carolus Lachmannus, Berlín, Typis et impensis G. Reimeri, 1836. 
* Terentianus, Maurus, *De litteris, syllabis, metris*, de Chiara Cignolo, Hildesheim, Olms, 2002. 
### Ligazóns externas
* *Corpus Grammaticorum Latinorum*.
Sergei Makarov

**Sergei Mikhailovich Makarov** (en ), nado en Cheliabinsk o 19 de xuño de 1958, é un xogador de hóckey sobre xeo ruso, dúas veces campión olímpico, que xogaba como *winger* dereito. Foi votado como un dos seis xogadores do equipo do centenario pola International Ice Hockey Federation (IIHF) nunha enquisa dirixida a un grupo de 56 expertos de dezaseis países.

## Traxectoria 
Makarov foi adestrado totalmente na Unión Soviética. Gañou dous campionatos do mundo júnior, e na segunda vitoria (1978) foi nomeado mellor xogador. Makarov tamén gañou o ouro nos campionatos do mundo de 1978, 1979, 1981, 1982, 1983, 1986, 1989 e 1990 e na Copa Canadá de 1981. Nos Xogos Olímpicos de Inverno, gañou a medalla de ouro en 1984 e 1988 e a de prata en 1980 como membro do equipo soviético. Na Unión Soviética xogou once temporadas co CSKA Moscova (Exército Vermello), gañando o premio ao xogador soviético do ano en tres ocasións, sendo nomeado membro do equipo das estrelas en dez ocasións e liderando a liga nove veces en puntos e tres en goles. Xunto con Igor Larionov e Vladimir Krutov, formou a *liña KLM*, unha das liñas de máis talento e máis temidas na historia do hóckey. Recibiu a Orde da Bandeira Vermella do Traballo en 1984.

En 1989, Markarov recibiu o permiso por parte da Unión Soviética para unirse á National Hockey League cos Calgary Flames. Gañou o Calder Memorial Trophy como novato do ano con 31 anos. A súa porcentaxe de tiro de 25.9 foi a maior de todos os xogadores da NHL. Makarov tamén xogou cos San Jose Sharks entre 1993 e 1995. Na temporada 1995-96 saíu do cadro dos Shark e non xogou, converténdose en axudante do adestrador da selección rusa durante a copa do mundo.

Na temporada 1996–97, Makarov fixo dous intentos de regreso, primeiro cos Dallas Stars, para os que xogou catro partidos entre o 15 e o 29 de novembro, ao que seguiu a participación no HC Fribourg-Gottéron na Nationalliga A suíza cos seus antigos compañeiros Vyacheslav Bykov e Andrei Khomutov.

En 2001 Makarov foi incluído no IIHF Hall of Fame durante o Ice Hockey World Championship de Alemaña. O 27 de xuño de 2016, anunciouse que sería incluído no Hockey Hall of Fame o 14 de novembro de 2016, xunto con Eric Lindros, Rogie Vachon e Pat Quinn (posthumously).

## Vida persoal 
Despois de separarse da súa primeira esposa Vera en Calgary, coñeceu a Mary, que traballara vendendo entradas para os San Jose Sharks. Casaron e tiveron dous fillos, Nikolai e Katerina. Makarov divorciouse posteriormente e marchou vivir a Rusia. A súa ex esposa e fillos viven en California.

Makarov traballa como axente certificado de xogadores con xogadores rusos que queren xogar en Norteamérica.

## Notas 
## Véxase tamén 
### Ligazóns externas 
* Sergey Makarov en Hockey CCCP International
William Adam

**William Adam** é un antropónimo que pode referise a:

* **William Adam**, un malacólogo belga-neerlandés.
* **William Adam**, un arquitecto escocés.
Distrito de Gütersloh

O **distrito de Gütersloh** (en alemán: *Kreis Gütersloh*) atópase no nordés do Estado de Renania do Norte-Westfalia, Alemaña.

## Organización político-administrativa 
Números de habitantes de 2005

#Borgholzhausen, cidade (8.711).
#Gütersloh, cidade (96.243).
#Ache (Westfalia), cidade (21.271).
#Harsewinkel, cidade (24.241).
# Herzebrock-Clarholz, municipio (16.039).
#Langenberg, municipio (8.305).
#Rheda-Wiedenbrück, cidade (46.329).
#Rietberg, cidade (28.720).
#Schloß Holte-Stukenbrock, cidade (25.975).
#Steinhagen (Westfalia), municipio (19.869).
#Verl, municipio (24.678).
#Versmold, cidade (21.036).
#Werther (Westfalia), cidade (11.562).

## Xeografía 
Limita: ao norte co distrito de Osnabrück (Baixa Saxonia), ao leste coa cidade de Bielefeld e o distrito de Lippe, ao sur cos distritos de Padeborn e Soerst, e ao oeste co distrito de Warendorf. Pasa polo seu territorio o río Ems.

## Véxase tamén